Document ID: /roh_data/filtered/fineweb-2-filterrobots_roh.jsonl.gz/71182

Per daventar magistra ha ella fatg tschintg onns il seminari per magistra d'economia da chasa e lavur a maun. Dapi 33 onns è Karin Näf ussa gia magistra da cuschinar a Samedan.
Ch'jau vi daventar magistra da cuschinar, hai jau gia savì sco matta.
Era sche la professiun sco magistra da cuschinar è sa midada durant ils onns, tscherniss Karin Näf adina puspè questa professiun. Ina gronda midada che ha er fatg daventar pli grev la planisaziun èn ils stils da vita: Adina daplirs scolaras e scolars vivan vegan, vegetaric u han er diversas allergias alimentaras. Quai è ina sfida - fa però era daventar interessanta la lavur.
Sper la savida da cuschinar datti anc bler dapli che la magistra da Samedan vul dar vinavant a scolaras e scolars. Il cumportament social ma era il cumportament cun mangiativas e raps sajan precis uschè impurtants da dar vinavant e betg mo il savair cuschinar buns menus.
RTR preschenta mintga mesemna in’autra tratga per cuschinar suenter.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.